на буквите;
 б)
 в същото зрително поле като кодовия номер на контролния или надзорния орган, посочен в член 32, параграф 1, буква а) от Регламент (ЕС) 2018/848.
 2. Обозначението на посочения в член 32, параграф 1, буква а) от Регламент (ЕС) 2018/848 кодов номер на контролния или надзорния орган се поставя в същото зрително поле като логото на Европейския съюз за биологично производство, когато то се използва при етикетирането.
 3. Означението за мястото, където са отгледани земеделските суровини в състава на продукта, както е посочено в член 32, параграф 2 от Регламент (ЕС) 2018/848, се поставя непосредствено под кодовия номер, посочен в параграф 2 от настоящия член.
 Член 4
 Състав и размер на групите от оператори
 Член на група от оператори се регистрира само в една група от оператори за даден продукт дори когато операторът участва в различни дейности във връзка с този продукт.
 Максималният размер на една група от оператори е 2 000 членове.
 Член 5
 Документи и регистри на групите от оператори
 Групата от оператори съхранява следните документи и регистри за целите на системата за вътрешен контрол (СВК):
 а)
 списък на членовете на групата от оператори, изготвен на базата на регистрацията на всеки член и съдържащ следните елементи за всеки член на групата от оператори:
 i)
 името и идентификацията (кодов номер);
 ii)
 данните за контакт;
 iii)
 датата на регистриране;
 iv)
 общата площ земя под управлението на съответния член и дали тя е част от производствена единица за биологично производство, за производство в преход към биологично производство или за небиологично производство;
 v)
 информация за всяка производствена единица и/или дейност: размер, местоположение (включително карта, ако е налична), продукт, дата на началото на преходния период и прогнозни оценки на добива;
 vi)
 датата на последната вътрешна инспекция заедно с името на инспектора от СВК;
 vii)
 датата на последния официален контрол, извършен от компетентния орган, или, когато е целесъобразно, от контролния или надзорния орган, заедно с името на инспектора;
 viii)
 датата и версията на списъка;
 б)
 подписаните споразумения за членство, сключени между отделните членове и групата от оператори като правен субект, представляващ групата, и включващи правата и отговорностите на члена;
 в)
 докладите от вътрешна инспекция, подписани от инспектора от СВК и инспектирания член на групата от оператори и включващи най-малко следните елементи:
 i)
 името на съответния член и местоположението на производствената единица или помещенията, включително центровете за закупуване и събирателните центрове, където се извършват дейностите по член 36, параграф 1, буква а) от Регламент (ЕС) 2018/848, подложени на инспекцията;
 ii)
 датата и часовете на начало и край на вътрешната инспекция;
 iii)
 констатациите от инспекцията;
 iv)
 обхвата/периметъра на одита;
 v)
 датата на изготвяне на доклада;
 vi)
 името на вътрешния инспектор;
 г)
 регистрите за обучение на инспекторите от СВК, включващи:
 i)
 датите на обучение;
 ii)
 предмета на обучението;
 iii)
 името на обучаващия;
 iv)
 подписа на обучаващия се;
 v)
 когато е целесъобразно, оценяване на придобитите знания;
 д)
 регистрите за обучение на членовете на групата от оператори;
 е)
 регистрите на предприетите от ръководителя на СВК мерки в случай на несъответствие, които включват:
 i)
 членовете, на които са